Operæ precium duximus litteris adnotare, quod Richardus, qui nepos Esemberti de Casoto fuit, omnem calumpniam quam habebat super decimam de supra taxata villa postposuit, et omnino dimisit in præsentia Stephani Abbatis et Monach. nec non et Laïcorum. Quapropter ut de hac re firma pax teneretur ex utraque parte, dedit ei supradictus Stephanus Abbas quattuor eminas de annona in supradicto Casoto annuatim: duas de tritico, et duas de ordeo qualiscumque ibi erit per fedum tali pacto et tali ratione, si supradicta villa ad illam destructionem pervenerit, ut ibi capere non valeat supradictam mensuram, scilicet de quatuor eminis, tandiu pacienter exspectet, donec villa melioretur, et quod sibi competit, iterum recipere possit. Hoc laudaverunt frater ejus Sewinus et soror. Huic rei adsignamus testes: Signum Richardi, qui hoc fecit. Thetbaldi Militis de Casoto, Pagani præpositi de Tilecastro. De familia sancti Petri, Otberti, Amalberti, Gisleberti, Hugonis, Girardi.